Bhatija Tamanna

Tamanna Bhatija (, ; sünd. 21. tal'vkud 1989, Bombei, Maharaštr, Indii) om indine Bollivud:an, Tollivudan i Kollivudan aktris. Vändab rolid tamilan i telugun kelil päpaloin, erasti ühtneb fil'mihe hindi-kelel. Hän om roliš 89 fil'mas, i om üks' enamb makstud aktrisoiš Suvižen Indijan kinos. Hän sai äi arvlahjoid ičeze radmižes, niiden kesken koume Santosham Film Awards-arvlahjad, kaks' Suviindijan rahvahidenkeskeižen kinon arvlahjad da Kalaimamani-arvlahjan.

 Laps'aig 
Tamanna Bhatija om sündnu vn 1989 21. tal'vkud Bombei-lidnha (nüg. Mumbai), Indii, sindhi augotižlibundan mödhe. Hänen tat om bril'jantoiden Santoš Bhatija-torgovan, maman nimi om Radžni Bhatija. Hänel om Anand Bhatija-veik. Naine om sindhižen induizman polenpidai, openui Mumbain Maneckji Cooper Education Trust School-školas. Koumetoštkümnevoččes igäs hän openzihe aktrisoiden mahtusele, ühtni Prithvi-teatran radho voden päpalad, vändi sen scenal.

 Kar'jer 
Tamanna Bhatija zavodi aktrisan kar'jerad vižtoštkümnevoččen, vl 2005 hindikel'žes «Chand Sa Roshan Chehra»-fil'mas. Sil-žo vodel hän vändi telugukel'žes «Sree»-fil’mas. Vl 2006 hän vändi ezmäižeš tamilankel'žes «Kedi»-fil'mas. Vl 2007 hän vändi «Ozakahad päiväd» (telugu) da «Kalloori»-fil'miš (tamilan kel'). Fil'mad aktrisan ühtnendanke saiba äi rahoid. Nened rolid abutiba hänele kätas populärižeks aktrisaks telugun da tamilan kinos.

Tamanna vändi äjiš znamasižiš telugun fil'miš, ozutesikš «Ozakahad päiväd» (2007), «Konchem Ishtam Konchem Kashtam» (2009), «100 procentad armastuz» (2011), «Oosaravelli» (2011), «Racha» (2012), «Tadakha» (2013), «Baahubali: Augotiž» (2015), «Bengaline tigr» (2015), «Kompanjon» (2016), «Baahubali: Lopind» (2017), «Iloitelend i palahtelend» (2019), «Sye Raa Narasimha Reddy» (2019) da «Iloitelend i palahtelend 2» (2022). Hänen znamasižed tamilan fil'mad oma «Kalloori» (2007), «Ayan» (2009), «Paiyaa» (2010), «Sirutai» (2011), «Veeram» (2014), «Dharma Durai» (2016), «Devi» (2016), «Pirdatez» (2018), «Jailer» (2023) da «Aranmanai 4» (2024). Hän vändi TV-serialoiš mugažo, ozutesikš «11th Hour» (2021), «November Story» (2021), «Jee Karda» (2023), «Aakhri Sach» (2023) da «Do You Wanna Partner» (2025).

 Fil'mografii 
Päine kirjutuz: Tamanna Bhatijan fil’mografii 

 Valitud rolid 
 «Chand Sa Roshan Chehra» (2005) — Džija Oberoi
 «Kedi» (2006) — Prijanka
 «Ozakahad päiväd» (2007) — Madhu
 «Vaumiž kaiken» (2008) — Svapna (kameo)
 «Jätanu opendust kesketi» (2009) — Gajatri Reddi
 «Ozav karg» (2009) — Madhumita
 «100 procentad armastuz» (2011) — Mahalakšmi
 «Kel'tud tahtod» (2011) — Alakananda
 «Toroknik» (2012) — Nandini
 «Rohked mez'''» (2013) — Rekha
 «Kaks'jaižed» (2014) — Šanaja
 «Se om praznik» (2014) — Saakši
 «Baahubali: Augotiž» (2015) — Avantika
 «Bengaline tigr» (2015) — Mira
 «Kompanjon» (2016) — Kirthi
 «Baahubali: Lopind» (2017) — Avantika
 «Pirdatez» (2018) — Amuthavalli
 «Iloitelend i palahtelend» (2019) — Harika
«Sye Raa Narasimha Reddy» (2019) — Lakshmi Narasimha Reddy
«Iloitelend i palahtelend 2» (2022) — Harika
«Jailer» — Kamna
«Aranmanai 4» — Selvi

 Arvlahjad Päine kirjutuz: Tamanna Bhatijan arvlahjoiden da nominacijoiden nimikirjutez 

 Toižed radod 
Tamanna Bhatija om aktivine toižiš sferoiš aktrisan radnikoičendan ližaks. 2010-nziš voziš hän fil'mzihe TV-mainitesiš, ozutesikš, Fanta da Chandrika Ayurvedic soap. Vl 2015 hän ezini Zee Telugu da pästi ičeze Wite & Gold-juvelirkollekcijad. Vl 2016 hän edeni Beti Bachao Beti Padhao-kampanijad. Hän edesti Indian Premier League-ühtnendan avaidust vll 2018 da 2023.

Tamanna Bhatija sädi «Back to the Roots»-kirjad ühtes Luke Coutinho:nke, Penguin Random House India'' pästi sidä vl 2021 Vl 2022 hän ühtihe Sugar Cosmetics-kompanijha partnöran oiktusidenke.. Vl 2023 hän mainiti IIFL Finance vilukus VLCC heinkus, da kändihe ezmäižeks Indijan ambasadoraks Shiseido-kompanijas redukus. Vl 2024 hän mainiti Cellecor Gadgets Limited-kompanijan kundlimid da smart-časud vilukus, Rasna-joman koncentrat keväz'kus. Vl 2025 hän om Karnataka Soaps and Detergents Limited-kompanijan sur'oigenudeks, ezineb Mysore Sandal Soap-joman velles kaks' vot.

 Homaičendad 

 Irdkosketused 
 Tamanna Bhatija «Instagram»-saital 
 Tamanna Bhatija «X»-saital 



Kategorii:Indijan aktrisad
Kategorii:Aktrisad kirjamišton mödhe
Kategorii:Personalijad kirjamišton mödhe